
REPUBLIKA HRVATSKA
KOPRIVNIČKO-KRIŽEVAČKA ŽUPANIJA
OPĆINA PODRAVSKE SESVETE
Ivana Mažuranića 1, 48363 Podravske sesvete
Tel: 048/819-007
www.podravske-sesvete.hr

          KLASA: 100-04/23-03/01
          URBROJ: 2137-24-01-23-1
          Podravske Sesvete, 09. siječnja 2023.

Na temelju Odluke o financiranju Ministarstva rada i mirovinskog sustava KLASA: 983-01/22-01/13, URBROJ: 524-07-02-01-01/3-22-30, od 23. studenog 2022. i Ugovora o dodjeli bespovratnih sredstava za projekte koji se financiraju iz Europskog socijalnog fonda, Operativnog programa Učinkoviti ljudski potencijali 2014.-2020. „Zaželi – Program zapošljavanja žena- faza III“, Projekt UP.02.1.1.16.0337 „Brižne žene Podravske III“ od 22.12.2022., općinski načelnik Općine Podravske Sesvete objavljuje
OGLAS
za prijam u radni odnos radnica za pomoć u kući starijim i nemoćnim osobama, na određeno vrijeme u Općini Podravske Sesvete, za potrebe provedbe aktivnosti u sklopu Projekta „Brižne žene Podravske III“

Broj traženih radnica: 1 osoba
Vrsta zaposlenja: radni odnos na određeno vrijeme na 6 mjeseci - puno radno vrijeme Projekt „Brižne žene Podravske III“ iz programa „Zaželi – program zapošljavanja žena – faza III“ u skladu je s europskim i nacionalnim preporukama o unaprjeđenju položaja žena na tržištu rada i zaštite prava žena, kao i sa smjernicama politika zapošljavanja država članica EU s naglaskom na promicanje socijalne uključenosti i suzbijanje siromaštva, posebice radi činjenice da će se kao sudionice ovih aktivnosti uključivati žene koje su u nepovoljnom položaju na tržištu rada, a koje će skrbiti o starijim osobama i osobama u nepovoljnom položaju

Radno vrijeme: puno radno vrijeme
Mjesto rada: poslovi će se obavljati na području Općine Podravske Sesvete

Opis poslova:
-pomoć u dostavi namirnica, lijekova i drugih potrepština,
-pomoć u pripremi obroka u kućanstvima korisnika,
-pomoć u održavanju čistoće stambenog prostora/domova korisnika,
-pomoć u održavanju okućnice, 
-pomoć pri oblačenju, svlačenju i održavanju osobne higijene korisnika,
-pomoć u socijalnoj integraciji, posredovanju u ostvarivanju raznih prava (dostava lijekova, namirnica,      plaćanje računa, dostava pomagala i sl.) 
-pružanje podrške korisnicima kroz razgovore i druženja te uključivanje u društvo,
-pratnja i pomoć u raznim društvenim aktivnostima,
Posao podrazumijeva rad na terenu. 

 Kandidatkinje moraju ispunjavati sljedeće uvjete za prijam:
-nezaposlene žene prijavljene u evidenciju nezaposlenih Hrvatskog zavoda za zapošljavanje s najviše završenim srednjoškolskim obrazovanjem.

Osim navedenih uvjeta za prijam, prednost imaju sljedeće osobe:
-žene iz različitih ranjivih skupina:
-žene od 50 i više godina (osobna iskaznica)
-osobe s invaliditetom (nalaz, rješenje ili mišljenje relevantnog tijela vještačenja o vrsti, stupnju ili postotku oštećenja ili potvrde o upisu u Hrvatski registar osoba s invaliditetom),
-žrtve trgovanja ljudima (uvjerenje Hrvatskog zavoda za socijalni rad iz kojeg je vidljivo da je pripadnica ciljane skupine žrtva trgovanja ljudima), 
-žrtve obiteljskog nasilja (uvjerenje Hrvatskog zavoda za socijalni rad iz kojeg je vidljivo da je pripadnica ciljane skupine žrtva obiteljskog nasilja),
-azilantice (odluka o odobrenju azila koju izdaje MUP),
-žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl. (rješenje  Hrvatskog zavoda za socijalni rad o prekidu prava na smještaj kao oblika skrbi izvan vlastite obitelji),
-liječene ovisnice (potvrda institucije/udruge/pravne osobe da se liječila od ovisnosti o drogama),
-povratnice s odsluženja zatvorske kazne unazad 6 mjeseci (potvrda o otpuštanju),
-pripadnice romske nacionalne manjine (izjava osobe o pripadnosti nacionalnoj manjini),
-beskućnice (rješenje  Hrvatskog zavoda za socijalni rad o smještaju u prihvatilište/ prenoćište odnosno o korištenju usluge poludnevnog boravka ili Potvrda pružatelja usluge smještaja u prihvatilište/ prenoćište ili pružatelja usluge poludnevnog boravka da je osoba korisnik usluge ili uvjerenje/potvrda Hrvatskog zavoda za socijalni rad iz kojeg je vidljivo da je pripadnica ciljane skupine beskućnik),
-pripadnice ostalih ranjivih skupina (potvrda/uvjerenje ili drugi jednakovrijedan dokument nadležnih institucija iz kojeg je vidljivo da se radi o pripadnici ranjive skupine- izjava osobe nije prihvatljiv dokaz)  

Prijavi na oglas putem propisanog obrasca kandidatkinje su dužne priložiti:
-životopis – podnositeljice su u životopisu dužne naznačiti kojoj ciljanoj skupini pripadaju,
-presliku osobne iskaznice,
-presliku svjedodžbe ili drugog dokaza o završenom obrazovanju,
-potvrdu izdanu od Hrvatskog zavoda za zapošljavanje kojom osoba dokazuje da je prijavljena u evidenciju nezaposlenih osoba,
-dokaz o ciljanoj skupini,
-vlastoručno ispunjenu i potpisanu izjavu o privoli za korištenje osobnih podataka u svrhu natječaja (dostupna na službenoj web stranici Općine Podravske Sesvete: www.podravske-sesvete.hr ).

Prijave na oglas dostavljaju se na adresu: Općina Podravske Sesvete, Ivana Mažuranića 1, 48363 Podravske Sesvete, osobno do 17. siječnja 2023. s naznakom: „Prijava na oglas – ZAŽELI III“.

Nepravovremene i nepotpune prijave neće se razmatrati.
Oglas će biti objavljen na web stranicama Hrvatskog zavoda za zapošljavanje i web stranici Općine Podravske Sesvete: www.podravske-sesvete.hr .

Projekt je sufinancirala Europska unija iz Europskog socijalnog fonda.




